**Ministru kabineta rīkojuma “Grozījums Ministru kabineta 2013.gada 16.jūlija rīkojumā Nr.323 „Par Zaļenieku Profesionālās vidusskolas reorganizāciju”” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma “Grozījums Ministru kabineta 2013.gada 16.jūlija rīkojumā Nr.323 “Par Zaļenieku Profesionālās vidusskolas reorganizāciju”” projekts(turpmāk – projekts) izstrādāts saskaņā ar Ministru kabineta 2016.gada 15.jūlija sēdes protokollēmuma (prot. Nr.36 32.§) “Noteikumu projekts “Grozījumi Ministru kabineta 2011.gada 5.jūlija noteikumos Nr.523 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas””” 2.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2013.gada 16.jūlija rīkojuma Nr.323 „Par Zaļenieku Profesionālās vidusskolas reorganizāciju” ar 2013.gada 1.septembri reorganizēta Izglītības un zinātnes ministrijas (turpmāk – ministrija) padotībā esošā valsts izglītības iestāde – Zaļenieku Profesionālā vidusskola (turpmāk – vidusskola) un nodota Jelgavas novada pašvaldībai.  Minētā rīkojuma (ar grozījumu, kas izdarīts ar Ministru kabineta 2016.gada 12.janvāra rīkojumu Nr.14) 4.3.apakšpunkts nosaka, ka no 2014.gada 1.janvāra līdz 2016.gada 31.augustam tiek nodrošināta vidusskolas akreditēto profesionālās izglītības programmu īstenošanas izmaksu (izņemot pedagogu darba samaksu un valsts sociālās apdrošināšanas obligātās iemaksas) segšana no valsts budžeta līdzekļiem saskaņā ar Ministru kabineta 2007.gada 2.oktobra noteikumiem Nr.655 “Noteikumi par profesionālās izglītības programmu īstenošanas izmaksu minimumu uz vienu izglītojamo”, ievērojot ministrijai attiecīgajam gadam profesionālās izglītības programmu īstenošanai apstiprinātās valsts budžeta dotācijas no vispārējiem ieņēmumiem apmēru.  Jelgavas novada dome 2013.gada 12.jūnijā (ārkārtas sēdes protokols Nr.10 15.§ “Par grozījumiem Jelgavas novada domes 28.07.2010. lēmumā (protokols Nr.10 32.§) “Par Jelgavas novada Neklātienes vidusskolas reorganizāciju””) reorganizēja Jelgavas novada Neklātienes vidusskolu, atdalot tās Zaļenieku konsultāciju punktu, pievienojot to vidusskolai un izveidojot vispārizglītojošu vidusskolu – Zaļenieku komerciālo un amatniecības vidusskolu, kas īsteno vispārējās un profesionālās izglītības programmas, jo pašvaldība atbalstīja ministrijas priekšlikumu par vidusskolas nodošanu Jelgavas novada pašvaldībai. Pēc tam šai izglītības iestādei pievienoja arī Zaļenieku pamatskolu (Jelgavas novada pašvaldības 2013.gada 30.oktobra sēdes protokols Nr.18, 24.§).  Ar paplašinātās Ministru kabineta komitejas 2015.gada 21.septembra sēdes protokollēmuma (prot.Nr.28 1.§) 2.1.2. apakšpunktu un Ministru kabineta un Latvijas Pašvaldību savienības 2016.gada vienošanās un domstarpību protokolu “Par vidējā termiņa 2016.-2018.gadam budžetu un 2016.gada budžetu” ministrijai tika uzdots izstrādāt profesionālās izglītības finansēšanas modeli, paredzot, ka tā darbība tiek uzsākta no 2016.gada 1.septembra.  Ar Ministru kabineta 2016.gada 15.jūlija sēdes protokollēmuma (prot. Nr.36 32.§) 2.punktu ministrijai tika uzdots sagatavot un iesniegt izskatīšanai Ministru kabinetā grozījumus Ministru kabineta rīkojumos par pašvaldību profesionālo izglītības iestāžu akreditēto profesionālās izglītības programmu īstenošanu izmaksu (izņemot pedagogu darba samaksu un valsts sociālās apdrošināšanas obligātās iemaksas) segšanu no valsts budžeta līdzekļiem, paredzot, ka valsts finansējums minētajam mērķim tiek nodrošināts līdz 2017.gada 31.augustam.  Zaļenieku komerciālā un amatniecības vidusskola 2014./2015.mācību gadā īstenoja šādas izglītības programmas: “Augkopība” ar profesionālo kvalifikāciju – augkopības tehniķis; “Autotransports” ar profesionālo kvalifikāciju – automehāniķis; „Būvdarbi” ar profesionālo kvalifikāciju – mūrnieks; „Restaurācija” ar profesionālo kvalifikāciju – restauratora asistents; “Administratīvie un sekretāra pakalpojumi” ar profesionālo kvalifikāciju – klientu apkalpošanas speciālists; “Ēdināšanas pakalpojumi” ar profesionālo kvalifikāciju – pavārs; “Enerģētika un elektrotehnika” ar profesionālo kvalifikāciju – elektrotehniķis.  Zaļenieku komerciālā un amatniecības vidusskolā 2015.gada 1.janvārī bija 194 izglītojamie (PROF-2 dati), kas apguva profesiju valsts budžeta finansētās profesionālās izglītības programmās.  Zaļenieku komerciālā un amatniecības vidusskola 2015./2016.mācību gadā īstenoja šādas izglītības programmas: “Autotransports” ar profesionālo kvalifikāciju – automehāniķis; “Restaurācija” ar profesionālo kvalifikāciju – restauratora asistents; “Ēdināšanas pakalpojumi” ar profesionālo kvalifikāciju – pavārs; “Enerģētika un elektrotehnika” ar profesionālo kvalifikāciju – elektrotehniķis.  2015./2016.mācību gadā Zaļenieku komerciālās un amatniecības vidusskolas valsts budžeta finansētās akreditētās profesionālās izglītības programmās mācījās 171 izglītojamais, no tiem valsts budžeta finansētās akreditētās profesionālās izglītības programmās mācības 1.kursā uzsāka 43 izglītojamie (PROF-2 2016.gada 1.janvāra dati).  2016./2107.mācību gadam Zaļenieku komerciālās un amatniecības vidusskolā uz 2016.gada 11.augustu izglītību apliecinošus dokumentus mācību uzsākšanai 1.kursā iesnieguši 28 izglītojamie valsts budžeta finansētās profesionālās izglītības programmās: “Autotransports” ar profesionālo kvalifikāciju – automehāniķis; “Restaurācija” ar profesionālo kvalifikāciju – restauratora asistents; “Būvdarbi” ar profesionālo kvalifikāciju – mūrnieks.  Tiesību akta projekta, kas regulē profesionālās izglītības finansēšanas kārtību, izstrāde vēl turpinās, nepieciešams tiesiskais regulējums, lai nodrošinātu vidusskolas akreditēto profesionālās izglītības programmu īstenošanas finansēšanu.  Ievērojot minēto, ir izstrādāts projekts, kas paredz nodrošināt Zaļenieku komerciālās un amatniecības vidusskolas īstenoto akreditēto profesionālās izglītības programmu īstenošanas izmaksu (izņemot pedagogu darba samaksu un valsts sociālās apdrošināšanas obligātās iemaksas) segšanu no valsts budžeta līdzekļiem līdz 2017.gada 31.augustam. Līdz minētajam datumam ministrija būs izstrādājusi jaunu normatīvā akta projektu par pašvaldību profesionālās izglītības programmu finansēšanas kārtību. |
| 3. | Projekta izstrādē iesaistītās institūcijas | Ministrija. |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas,  kuras tiesiskais regulējums ietekmē vai varētu ietekmēt | Projekts attiecas uz Jelgavas novada pašvaldību un Zaļenieku komerciālo un amatniecības vidusskolu. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nodrošina iespēju izglītojamajiem Zaļeniekos turpināt izglītības programmu īstenošanu, nodrošinot kvalitatīvas profesionālās izglītības ieguvi tuvāk izglītojamo dzīves vietai un konkurētspējīgus speciālistus darba tirgum. Tiek nodrošināta pedagogu darba samaksa pedagogiem, kuri īsteno profesionālās izglītības programmas, tādejādi saglabājot viņu sociālo stāvokli. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 233 334 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 233 334 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 233 334 | 0 | 0 | 0 | 0 |
| 2.1. valsts pamatbudžets | 233 334 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministrijas budžeta apakšprogrammā 02.01.00 “Profesionālās izglītības programmu īstenošana” Zaļenieku komerciālajai un amatniecības vidusskolai 2016.gada janvāra - augusta mēnešiem piešķirts valsts budžeta finansējums (neskaitot pedagogu darba samaksu un valsts sociālās apdrošināšanas obligātās iemaksas) 233 334 *euro* apmērā. Projektā paredzēto profesionālās izglītības programmu īstenošanas izmaksu segšanu no valsts budžeta līdzekļiem 2016.gada septembra - decembra mēnešos un 2017.gada janvāra - augusta mēnešos ministrija nodrošinās apakšprogrammai 02.01.00 “Profesionālās izglītības programmu īstenošana” apstiprināto valsts budžeta līdzekļu ietvaros, atbilstoši valsts budžeta finansēto izglītojamo faktiskajam skaitam 2016.gada 1.septembrī Zaļenieku komerciālajai un amatniecības vidusskolas akreditētajās profesionālās izglītības programmās. | | | | |

Anotācijas IV, V, VI sadaļa – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, Jelgavas novada pašvaldība un Zaļenieku komerciālā un amatniecības vidusskola. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministrs K.Šadurskis

Valsts sekretāre L.Lejiņa

12.09.2016. 13:02

1225

A.Imanta,

67047955, [alla.imanta@izm.gov.lv](mailto:alla.imanta@izm.gov.lv)